ܡܢܳܚ ܢܰܦܫܳܐ ܟܽܘܪܳܝܳܐ ܫܡܽܘܐܶܝܠ܆ ܟܳܗܢܳܐ ܗ̱ܘܐ ܡܝܰܬܪܳܐ ܘܟܳܗܢܳܐ ܚܦܺܝܛܳܐ܆ ܠܥܺܕܬܶܗ ܣܽܘܪܝܳܝܬܐ ܪܳܚܶܡ ܗ̱ܘܳܐ܆ ܘܰܒܬܶܫܡܶܫܬܐ ܕܡܶܪܕܳܐ ܘܶܐܣܛܰܢܒܽܘܠ ܒܰܦܨܺܝܚܽܘ ܠܗܶܝܢ ܒܕ̥ܶܚܠܰܬ̥ ܐܰܠܳܗܳܐ ܡܫܰܡܶܫ ܗ̱ܘܳܐ܆ ܟܰܕ ܡܶܬܐܶܡܢ ܒܰܨܠܽܘܬܐ ܕܰܚܠܳܦ ܢܰܦܫܶܗ ܘܰܚܠܳܦ ܐ̱ܢܳܫܰܝ̈ ܐܶܣܛܰܢܒܽܘܠ ܒܰܨܦܰܪ ܘܰܪܡܶܫ ܡܩܰܪܶܒ܆ ܘܩܽܘܪ̈ܒܳܢܶܐ ܥܰܠ ܡܰܕܒܚܶܗ ܕܡܳܪܝܳܐ ܒܝܰܘ̈ܡܳܬܐ ܕܚܰܕ ܒܫܰܒ̈ܶܐ ܘܥܺܐܕ̈ܶܐ ܕܠܐ ܫܶܠܝܳܐ ܡܰܣܶܩ ܗ̱ܘܳܐ܆ ܐܰܟܡܳܐ ܕܰܠܟܽܘܪܗܳܢܶܗ ܗ̇ܘ ܕܰܒܚܰܪܰܬ ܝܰܘ̈ܡܰܘܗ̱ܝ ܥܕܳܐ ܥܠܰܘܗ̱ܝ ܕܠܐ ܒܽܘܓܳܢ ܣܰܝܒܰܪ܆ ܘܒܰܡܣܰܝܒܪܳܢܽܘܬܶܗ ܠܺܐܝܘܒ ܘܰܠܫܰܪܟܳܐ ܕܟܺܐܢ̈ܶܐ ܐܶܬܕܰܡܺܝ܆ ܘܒܗ̇ ܐܶܙܕܰܕܰܩ.